Κάρλο Κριβέλλι

Ο **Κάρλο Κριβέλλι** (ιταλ.:**Carlo Crivelli**, 1430 ; – 1495) ήταν Ιταλός ζωγράφος.
## Βιογραφία
Γεννήθηκε στην Βενετία και διακήρυττε στην υπογραφή των έργων του την ενετική του καταγωγή (Opus Caroli Crivelli Veneti ή κάτι παρόμοιο) αλλά εργάστηκε κυρίως στην περιοχή των Μάρκε και ειδικά στο Άσκολι Πιτσένο.

Ανήκε σε οικογένεια ζωγράφων και διαμορφώθηκε καλλιτεχνικά στην Πάντοβα, στο εργαστήριο του Francesco Squarcione. Γνωρίζουμε ότι το 1457 είχε ήδη δικό του εργαστήριο και ότι το έτος εκείνο φυλακίστηκε επί ένα εξάμηνο λόγω μοιχείας με παντρεμένη γυναίκα. Πήγε μετά για λίγο στην Ζάρα (σήμερα Ζαντάρ, τότε ενετική κτήση) και ύστερα εγκαταστάθηκε στο Μάρκε.

Όλα του τα έργα έχουν θρησκευτικό θέμα και διακρίνονται για την περίτεχνη επεξεργασία τους, την σημασία στην λεπτομέρεια και την επιμονή στα χαρακτηριστικά του Διεθνούς Γοτθικού Ρυθμού (International Gothic) που είχε αρχίσει πλέον να αποτελεί παρελθόν. Τα περιγράμματα είναι σαφή και η διακόσμηση πυκνή : γιρλάντες ανθέων, φρούτα, πουλιά ακόμη και γύψινα διακοσμητικά πάνω στον πίνακα τα οποία συντελούσαν στην δημιουργία ψευδαίσθησης.

Τα έργα του επικρίθηκαν ως υπερβολικά ρεαλιστικά : ανοιχτές πληγές του Χριστού, πρόσωπα συνεστραμμένα από τον πόνο. Οι παραγγελίες του όμως ήταν πολλές και πολλοί ήταν οι μαθητές και μιμητές του, οι «Crivelleschi». 

Η φήμη του εξέλιπε με τον θάνατό του, αναβίωσε προσωρινά επί Προραφαηλιτών οι οποίοι τον θαύμαζαν, και ανέρχεται διαρκώς κατά τα τελευταία χρόνια. 


File:Crivelli_Madonna_and_Child_Enthroned_with_a_Donor.jpg|*Madonna Cook* (Παρθένος και Βρέφος δωρητή), 1470, Ουάσινγκτον, Εθνική Πινακοθήκη
File:Carlo_Crivelli_-_Saint_George_Slaying_the_Dragon,_1470.jpg|* Ο Άγιος Γεώργιος και ο δράκος*, 1470, Βοστώνη, Isabella Stewart Gardner Museum
File:Carlo_crivelli,_montefiore,_pietà_di_londra.jpg|*Pietà di Montefiore*, 1471, Λονδίνο, Εθνική Πινακοθήκη
File:Carlo_crivelli,_madonna_col_bambino_in_trono,_1472,_01.JPG|*Παρθένος και Βρέφος ένθρονοι*, 1472, Νέα Υόρκη, Μητροπολιτικό Μουσείο
File:Carlo_Crivelli_068.jpg|*Παρθένος και Βρέφος*,  1473, Νέα Υόρκη, Μητροπολιτικό Μουσείο
File:Carlo_crivelli,_polittico_di_sant'emidio.jpg|*Πολύπτυχο του Αγίου Εμιδίου*, 1473, Άσκολι Πιτσένο, Μητρόπολη τουΑγίου Εμιδίου 
File:Crivelli,_madonna_lochis_2.jpg|*Παρθένος και Βρέφος*, 1475, Μπέργκαμο, Accademia Carrara
File:Carlo_Crivelli_-_Virgin_and_Child_Enthroned_-_WGA5800.jpg|*Παρθένος και Βρέφος ένθρονοι*, 1476, Βουδαπέστη, Μουσείο Καλών Τεχνών
File:Carlo_crivelli,_madonna_col_bambino,_V%26A,_1480_ca._02.JPG|*Παρθένος και Βρέφος*,  1480, Λονδίνο, Μουσείο Βικτωρίας και Αλβέρτου
File:Crivelli,_Madonna_col_Bambino_e_piccolo_frate_francescano_orante.jpg|*Παρθένος και Βρέφος με μικρό Φραγκισκανό δεόμενο*, 1482, Ρώμη, Βατικανή Πινακοθήκη
File:Carlo_Crivelli_-_Triptych_of_Camerino_-_WGA5781.jpg|*Τρίπτυχο Καμερίνο*, 1482, Μιλάνο, Πινακοθήκη Μπρέρα
File:Carlo_Crivelli_059.jpg|*Μαρία Μαγδαληνή*, 1480-1487 Άμστερνταμ, Ρέικσμουζεουμ     
File:Carlo_Crivelli_-_Lamentation_over_the_Dead_Christ_-_WGA5784.jpg|*Θρήνος για τον νεκρό Χριστό*,  1485, Βοστώνη, Μουσείο Καλών Τεχνών 
File:The_Annunciation,_with_Saint_Emidius_-_Carlo_Crivelli_-_National_Gallery.jpg|*Ευαγγελισμός του Άσκολι* ή *[[Ο Ευαγγελισμός με τον Άγιο Εμίδιο (Κριβέλι)|Ο Ευαγγελισμός με τον Άγιο Εμίδιο]]*, 1486, Λονδίνο, Εθνική Πινακοθήκη
File:Carlo_Crivelli_-_Crucifix_with_the_Virgin_and_St_John_the_Evangelist_-_WGA5786.jpg|*Σταύρωση*, 1488-90, Μιλάνο, Πινακοθήκη Μπρέρα
File:Carlo_Crivelli_075.jpg|*Παρθένος και Βρέφος με τους Αγίους Ιερώνυμο και Σεβαστιανό*, 1490, Λονδίνο, Εθνική Πινακοθήκη
File:Carlo_Crivelli_-_Madonna_della_Candeletta_-_WGA5785.jpg|*Madonna della Candeletta*, 1490-92, Μιλάνο, Πινακοθήκη Μπρέρα
File:Carlo_crivelli,_madonna_in_trono_col_bambino_che_consegna_le_chiavi_a_pietro,_01.JPG|*Παρθένος και Βρέφος δίνουν τα κλειδιά στον Άγιο Πέτρο*, Βερολίνο, Πινακοθήκη
File:Carlo_Crivelli_-_Coronation_of_the_Virgin_-_WGA5782.jpg|*Πιετά και Στέψη της Παρθένου*, 1493, Μιλάνο, Πινακοθήκη Μπρέρα
File:Carlo_Crivelli_-_St_Roch_-_WGA05796.jpg|*Άγιος Ρόκκος*,  1493, Λονδίνο, Συλλογή Ουάλλας


## Παραπομπές


Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης